Case ID: 1174831
Sentence 142: Məhkəmə iclasında dindirilmiş Təqsirləndirilən şəxs2 ifadəsində göstərdiyi hallarla iş üzrə ibtidai istintaq zamanı təqsirləndirilən şəxs qismində verdiyi ifadələri arasında əhəmiyyətli ziddiyyətlər olduğundan Azərbaycan Respublikası Cinayət-Prosessual Məcəlləsinin 327.1.3-cü maddəsinə əsasən təqsirləndirilən şəxsin iş üzrə ibtidai istintaq zamanı xx.xx.2019-cu il tarixdə şübhəli şəxs qismində və xx.xx.2019-cu il tarixdə təqsirləndirilən şəxs qismində verdiyi ifadələri elan edilərək tədqiq edilmiş və bu zaman müəyyən edilmişdir ki, Təqsirləndirilən şəxs2 ifadəsində, Mikayılın bir neçə aydır ki, narkotik vasitələrin satışı ilə məşğul olduğunu, Mikayılın əsasən kokos adlandırdıqları heroin və şüşə, meti və pati adlandırdıqları metafetaminin satışı ilə məşğul olduğunu, özünün əvvəllər Mikayılla birlikdə bu işlə məşğul olmasa da sonradan onun da Mikayılla birlikdə bu işlə məşğul olmağa başladığını, Mikayılın narkotik vasitə heroinin bir qramını 25 manata, psixotrop maddə metafetaminin bir qramını 60-65 manata verdiyini, onun da həmin narkotik vasitələri müvafiq olaraq 30 və 70 manata satıb qazanc əldə etdiyni, Mikayılın narkotik vasitələri ona nisyə verdiyini, onun isə satdıqdan sonra narkotik vasitələrin pulunu Mikayıla ödədiyini, Mikayılın narkotik vasitələri kimdən əldə etdiyini bilmədiyini, narkotik vasitələri kirayədə yaşadığı mənzildə saxladığını, Mikayılın bundan əlavə narkotik vasitələrdən və psixotrop maddələrdən bir miqdarını ona həmin narkotik vasitələri və psixotrop maddələri gizlətməsi, əgər hər hansı biri tutulsa o zaman bütün narkotik vasitələr və psixotrop maddələr üzərlərindən aşkar edilməməsi məqsədi ilə verdiyini, buna görə də Mikayılın ona gizlədilməsi üçün verdiyi təxminən 35 qram narkotik vasitə heroini və 15 qrama yaxın psixotrop maddə metafetamini yaşadığı ünvan 3 ünvanmda yerləşən fərdi yaşayış evinin həyətində torpağın altında gizlətdiyini, Mikayılın bəzi hallarda narkotik vasitələri ona verərək hansı müştəriyə çatdırmalı olduğunu da bildirdiyini, belə hal olduqda Mikayılın ona hər qrama görə 05 manat qazanc verdiyini, Təqsirləndirilən şəxs1 də təxminən 1 aydır ki, narkotik vasitələrin satışı ilə məşğul olduğunu, Niyazinin narkotik vasitələri onun vasitəsilə Mikayıldan əldə etdiyini, onun narkotik vasitələri Niyaziyə nisyə olaraq verdiyini, Niyazinin isə narkotik vasitələri satdıqdan sonra pulu ona verdiyini, o da öz qazancını götürdükdən sonra qalan pulu Mikayıla verdiyini, xx.xx.2019-cu il tarixdə Niyazinin onunla əlaqə saxlayaraq təxminən 10 qram narkotik vasitə olan heroin almaq istədiyini bildirdiyini, onun da Mikayıldan bir qramı 25 manata olmaqla 10 qram heroin götürüb həmin narkotik vasitə heroini qramı 30 manat olmaqla ümumilikdə 300 manata Abşeron rayonu, Xırdalan şəhəri ərazisində Niyaziyə verdiyini göstərmişdir.